Diari Oficial de la Generalitat Valenciana


Sumari del DOGV 3146, del 19-12-1997 (1997/12742)

ORDRE de 17 de novembre de 1997, de la Conselleria d'Agricultura, Pesca i Alimentació, per la qual es modifica l'import global màxim que finança, per a 1997, les ajudes de l'Ordre de 15 d'abril de 1997, per la qual es convoquen subvencions destinades a fomentar mètodes de producció agrària compatibles amb les exigències de protecció i conservació de determinats espais naturals de la Comunitat Valenciana (Albufera de València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3146

Data del DOGV
:   19-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12289


Data del document
:   17-11-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

4111 ORDRE de 17 de novembre de 1997, de la Conselleria d'Agricultura, Pesca i Alimentació, per la qual es modifica l'import global màxim que finança, per a 1997, les ajudes de l'Ordre de 15 d'abril de 1997, per la qual es convoquen subvencions destinades a fomentar mètodes de producció agrària compatibles amb les exigències de protecció i conservació de determinats espais naturals de la Comunitat Valenciana (Albufera de València). [97/C12594]
  
En l'article 1 de l'Ordre de 15 d'abril de 1997, de la Conselleria d'Agricultura, Pesca i Alimentació (DOGV núm. 2.984, de 05.05.97), es va fixar, per a l'exercici pressupostari 1997, un import global màxim per a aquestes ajudes de 05.767.928 de pessetes, a càrrec de l'aplicació pressupostària 74.29.767.62.3, línia 2065, dels pressupostos de la Generalitat Valenciana.
  
A la vista del nombre de sol·licituds presentades, i com que hi ha prou crèdit en aquesta línia, escau incrementar l'import global màxim fins cobrir les sol·licituds presentades amb dret a ajuda.
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Per això, en l'exercici de les funcions que tinc atribuïdes,
  
ORDENE
  
Article únic
  
Es modifica l'import global màxim que s'estableix en l'Ordre de 15 d'abril de 1997, per la qual es convoquen subvencions destinades a fomentar mètodes de producció agrària compatibles amb les exigències de protecció i conservació de determinats espais naturals de la Comunitat Valenciana (Albufera de València), i es fixa en 81.482.841 de pessetes, a càrrec de l'aplicació pressupostària 55.17.928.04.0, línia 2065, del pressupost de la Generalitat Valenciana per a 1997.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana
  
.
  
València, 17 de novembre de 1997
  
La consellera d'Agricultura, Pesca i Alimentació,